**Regionalni program lokalne demokratije na Zapadnom Balkanu 2**

**ReLOaD2**

Finansira

Evropska unija

**ReLOaD2: 29 nagrađenih inicijativa civilnog društva**

|  |  |  |
| --- | --- | --- |
| **GRAD/OPŠTINA** | **ORGANIZACIJA CIVILNOG DRUŠTVA** | **NAZIV I OPIS INICIJATIVE**  |
| Novi Sad | Ekološko udruženje Zeleni sad, u partnerstvu sa Društvom za promociju prirode Srbije i Savezom studenata UNS | **Zeleni coworking centar**Cilj projekta je promocija ekološke svesti među mladima sa teritorije Novog Sada i doprinos očuvanju životne sredine kroz otvaranje ekološkog co-working centra i kreiranje edukativnog programa o održivom razvoju, po kom će se raditi u ovom Centru. Planirano je da 7 organizacija civilnog društva (OCD) i 150 mladih učestvuje u edukativnom programu. |
| Novi Sad | Evropski omladinski centar Vojvodine, u partnerstvu sa Novosadskom ženskom inicijativom | **Znanje i veštine za bolju ekonomsku perspektivu NEET mladih**Ove organizacije će raditi na unapređenju digitalnih i mekih veština mladih koji su nezaposleni ili nisu uključeni u sistem obrazovanja. Realizovaće se kursevi iz IT pismenosti, Wordpress-a, HTML-a, Bootstrapa-, JavaScript-a, DevOpsa, kao i obuke sa ciljem unapređenja njihovih mekih veština (komunikacija, rešavanje problema, lična organizacija). |
| Novi Sad | Novosadski edukativni centar, u partnerstvu sa Institutom za medijaciju | **Poboljšanje ekonomske perspektive mladih iz osetljivih grupa**Cilj ove inicijative, iz oblasti zapošljavanja i socijalne politike, je osnaživanje mladih koji su nezaposleni ili nisu uključeni u sistem obrazovanja kroz edukativne programe i mentorstvo za upravljanje karijerom, kao i razvijanje onlajn servisa - savetodavne platforme za pružanje mentorske podrške za mladima kako bi im se povećala šansa za zaposlenje. Snimaće se video klipovi na teme kao što su kako do posla na daljinu, kako predstaviti svoje sposobnosti i znanje i slično, koji će biti postavljeni na platformu. |
| Kruševac | Evrokontakt | **Kupujmo odgovorno u Kruševcu**Ova inicijativa će razvijati socijalno preduzetništvo povezivanjem socijalnih preduzetnika sa javnim i poslovnim sektorom. Biće organizovane edukacije, okrugli stolovi i treći Mini-sajam socijalnog preduzetništva u Kruševcu, na kom će biti predstavljeni proizvodi i usluge svih evidentiranih poslovnih aktera u Kruševcu koji posluju po modelu socijalnog preduzetništva. Pored toga biće organizovane i studijske posete uspešnim socijalnim preduzećima. |
| Kruševac | Edukativni centar Kruševac | **Volonterski izazov - mladi pokreću zajednicu**Projekat će razviti model lokalnog volonterskog servisa koji okuplja volontere i organizatore volonterskih aktivnosti u oblasti aktivizma i volonterizma mladih. Na osnovu ustanovljenih potreba u lokalnoj zajednici, kao i postojećih resursa, u okviru volonterskog servisa će se planirati i realizovati volonterske akcije na lokalu koje će potom biti predstavljene na Sajmu volonterizma. |
| Kruševac | Bukvart | **Mladi i umetnost kao pokretači zajednice**Projekat će se baviti promovisanjem umetnosti i umetničkih aktivnosti mladih kroz realizaciju 4 radionice: osnove crtanja i slikanja, osnove likovne grafike, osnove ilustracije i animacije i osnove vajanja, a planirana je i izložba radova sa ovih radionica, kao i angažman mladih u oblasti aktivizma i volonterizma. |
| Vrnjačka Banja | Centar za slobodne izbore i demokratiju - Cesid | **Razumeti građane** U okviru projekta u oblasti kulture, turizma i očuvanja kulturnog nasleđa, biće urađena procena turističke ponude Vrnjačke Banje. Cilj istraživanja je razumevanje potreba građana i gostiju ove opštine, njihovih prioriteta i očekivanja od turističke, kulturne i ekološke ponude kao i mogućnosti za njeno unapređenje. Izveštaj sa ključnim nalazima i preporukama, zajedno sa predlogom praktične politike biće prezentovan lokalnoj samoupravi. Takođe, biće razvijena aplikacija "Tebi na usluzi: dobrodošli u Vrnjačku Banju". |
| Vrnjačka Banja | Centar za decu i omladinu, u partnerstvu sa Webin institutom Beograd | **Mladima na selu, podrška na delu** Projekat će se baviti osnaživanjem mladih i žena iz seoskih sredina kroz radionice, obuke i mentoring o: 1) omladinskom aktivizmu, volonterizmu, društvenom preduzetništvu i zdravim stilovima života, 2) ruralnom turizmu, oblicima i proceduri pokretanja biznisa, 3) upravljanju biznisom u ruralnom turizmu, 4) javnim prostorima u ruralnim sredinama. Nakon sprovedenih obuka u 5 seoskih sredina timovi će realizovati intervencije i događaj u javnom prostoru. Projekat takođe ima za cilj da doprinese poboljšanju zaštite životne sredine. |
| Vrnjačka Banja | Pokret za Evropsku Vrnjačku Banju, u partnerstvu sa UG AMPM Games | **Virtuelni turizam** Projektom su predviđene konsultacije i usaglašavanje prioriteta za predstavljanje i promociju turističkih sadržaja kroz „Virtuelnu realnost 360o“. U tu svrhu će biti izrađeni foto i video sadržaji, organizovana promocija novog marketinškog alata za predstavljanje ove turističke destinacije, kao i obuke za ovladavanje rukovanjem i upotrebom savremenih tehnika u turističkom marketingu za lokalno stanovništvo i mlade preduzetnike/ce. |
| Vrnjačka Banja | UG AMPM Games, u partnerstvu sa Udruženjem Witherless VB | **Gejm dizajn** Inicijativa će podstaći razvijanje ekološke svesti i kulture, unapređenje kvaliteta života i razvoj eko-turizma kroz radionice o očuvanju prirode, zdravom načinu života, kao i o mentalnom i socijalnom zdravlju.  |
| Vrnjačka Banja | Ženska inicijativa Trstenik | **Pomoć u kući za stare**Ovim projektom predviđeno je pružanje usluge pomoć u kući za stare uz uvođenje i korišćenje savremene komunikacione opreme koja se sastoji od prenosivih bežičnih tastera za hitne slučajeve sa zaštitom od slučajnog pritiska. Inicijativa planira da deluje u oblasti ljudskih i manjinskih prava, društvene brige o osetljivim kategorijama i mladima. |
| Babušnica | UG 'Pogled s juga', u partnerstvu sa KUD Dukat | **Igrom i pesmom kroz Lužnicu** U oblasti unapređenja i razvoja kulture na teritoriji opštine Babušnica ovom inicijativom planiran je obilazak 30 sela radi istraživanja života, običaja i kulture, kako bi se potom osmislila autentična devetominutna koreografija. Projektne aktivnosti podrazumevaju i snimanje spota i audio-snimka za koreografiju, kao i objavljivanje knjige u kojoj je opisan čitav proces kreiranja koreografije, a koja sadrži pesme i priče iz ovog kraja. Planirano je da u ove aktivnosti budu uključena deca i mladi, kao i članovi/ce KUD-a Dukat. |
| Babušnica | Deli - Prostor za kreativno delovanje, u partnerstvu sa OO Subnor Babušnica | **IdeaLab v2.0** Projekat će se baviti unapređenjem položaja mladih kroz povećanje mogućnosti za njihovo zapošljavanje edukacijom iz informaciono-komunikacionih tehnologija. Nakon ove edukacije biće realizovan program razvoja socijalnog preduzetništva, na teme kao što su osnove pisanja projekata, izrada biznis plana, javni nastup crowdfunding itd. Pored ovoga, biće organizovan i program obuke, takmičenja i promocije grnčarstva kao tradicionalnog zanata sa ovog prostora, što će pomoći mladima i nezaposlenima u Babušnici. |
| Babušnica | Odred izviđača 'Lužnički izviđački odred' Babušnica, u partnerstvu sa Odredom izviđača „Josif Pančić“ Niš | **Kamp mladih izviđača 'Priroda i veštine'** Projekat će se baviti edukacijom dece i mladih o očuvanju prirode kroz organizaciju 2 trodnevna kampa u selu Preseka, nadomak Zvonačke Banje, na kom će steći znanja iz orijentacije u prirodi, očuvanje prirode, kao i identifikacije biljaka i životinja.  |
| Babušnica | Centar za razvojnu inicijativu 'Bez granica', u partnerstvu sa Fotoklubom „Negativ“ | **Turističke atrakcije kao potencijal razvoja Babušnice**Promocija turističkih lokaliteta i atrakcija opštine Babušnica kroz izradu Kataloga turističkih lokacija opštine Babušnica i dvodnevni promotivni događaj za goste iz Bugarske. U okviru projekta biće nabavljen i mobilijar koji će biti postavljen na 4 lokacije. |
| Vladičin Han | Centar za slobodne izbore i demokratiju – Cesid, u partnerstvu sa Udruženjem Veles, Vladičin Han | **Perspektive i izazovi mladih u Vladičinom Hanu**Ova inicijativa deluje u oblasti ljudskih i manjinskih prava, društvene brige o osetljivim kategorijama i mladima. Cilj projekta je unapređenje socijalnog i ekonomskog uključivanja mladih u Vladičinom Hanu. Planirane aktivnosti su istraživanje o osnovnim problemima i potrebama mladih i organizacija, tri radionice koje će mladima pružiti veštine i znanja kako bi se povećala njihova konkurentnost na tržištu rada (komunikacione veštine, digitalne veštine i digitalno poslovanje, preduzetničke veštine i upravljanje poslovanjem). |
| Vladičin Han | Udruženje Roma intelektualaca, u partnerstvu sa Udruženjem Veles, Vladičin Han | **Karijerni centar za mlade**Cilj inicijative je da u oblasti ljudskih i manjinskih prava, društvene brige o osetljivim kategorijama i mladima, doprinese razvoju ruralnog i održivog ženskog preduzetništva, kroz različite obuke i mentorsku podršku za izradu biznis planova za započinjanje sopstvenog biznisa i podizanje svesti o ekonomskom položaju žena i ljudskim pravima, sa fokusom na mlade, posebno na Rome/Romkinje. |
| Vladičin Han | KUD Branislav Nušić | **Neka digitalno bude bezbedno**Ova inicijativa delovaće u oblasti omladinske politike, aktivizma i mobilnosti mladih sa ciljem da doprinese većoj bezbednosti mladih na internetu sprovođenjem radionica na tu temu za članove KUD-a. |
| Vladičin Han | Udruženje pomoć u kući za stara lica u partnerstvu sa Udruženjem Romkinja Bujanovac | **Pomoć u kući za stara lica Vladičin Han**Cilj projekta je licenciranje usluge socijalne zaštite - pomoć u kući, za šta će se sprovesti sve neophodne administrativne procedure, kao i obuka licenciranih gerontodomaćica na teme kao što su porodično nasilje, rodna ravnopravnost i slično.  |
| Vladičin Han | Udruženje lokalna inicijativa | **Da i mladi budu uključeni**Projekat će nastojati da ojača kapacitete i mogućnosti mladih za aktivno učešće u lokalnoj zajednici kroz izvođenje edukativnih i kreativnih radionica i organizaciju trodnevnog kampa. Pored toga, mladima će biti obezbeđena mentorska podrška sociologa i pedagoga za pronalaženje posla, podrška u komunikaciji sa poslodavcem i slično. |
| Subotica | Mini Jugoslavija | **Biciklom do čistijeg vazduha**Cilj ove inicijative je da doprinese razvoju kreativne industrije u oblasti aktivizma mladih. Biće održani treninzi za mlade koji studiraju u oblasti IT-a o tome kako prezentovati kulturno nasleđe, kako bi mogli da izrade web platformu Kreativna Subotica. Centar lokalne demokratije će uraditi istraživanje o inovacijama u prezentovanju kulturnog nasleđa i kulturnih sadržaja i organizovati okrugli sto na temu kreativne industrije kao razvojnog potencijala grada, uz razmenu iskustava sa Novim Sadom, Beogradom, Segedinom i Osijekom. |
| Subotica | UG Svi smo jednaki, u partnerstvu sa Panonskim fijakerom | **Budi odgovoran vlasnik svojih ljubimaca**Cilj ove inicijative je da, u oblasti zaštite životne sredine i brige o životinjama, podiže svest dece i građana o odgovornom vlasništvu pasa i mačaka. Aktivnosti podrazumevaju izradu animiranog filma "Budi odgovoran vlasnik svojih ljubimaca", anketiranje i edukaciju dece, kao i sterilizaciju, čipovanje i vakcinisanje 120 ljubimaca. |
| Subotica | Crveni krst Subotica, u partnerstvu sa Crvenim krstom Bačka Topola | **Prva pomoć- samopomoć**Kako bi doprinela poboljšanju društvene brige o osetljivim kategorijama stanovništva, ova inicijativa na teritoriji grada Subotice planira realizaciju obuke iz prve pomoći za lične asistente i pratioce i obuke osoba sa invaliditetom (OSI) za prvu pomoć i samopomoć kod povreda i specifičnih stanja, bezbedno kupanje i ponašanje na kupalištima, kao i program obuke o borbi protiv trgovine ljudima i prevenciji nasilnog ponašanja.  |
| Subotica | Udruženje Zajedno grada Subotice, u partnerstvu sa 'Volja za životom' Velika Plana | **Radnim angažovanjem do inkluzije**Kroz uključivanje osoba sa invaliditetom i njihovih roditelja ova inicijativa ima cilj da otvori radni centar za OSI. Takođe, cilj je edukacija iz izrade dekorativnih sapuna i sveća i organizacija Zimskog vašara na kom će se ovi proizvodi prodavati u humanitarne svrhe i na kom će se promovisati rad Radnog centra.  |
| Subotica | Anahitas Subotica, u partnerstvu sa Udruženjem Edukativna kuća | **Žene pod lupom**Cilj projekta je pomoć i prevencija post-porođajne depresije kroz individualne konsultacije, obuke i informisanje trudnica i porodilja na teritoriji Subotice. Ova inicijativa namenjena je trudnicama i porodiljama, a deluje u oblasti unapređenja javnog zdravlja i bezbednosti. |
| Topola | Centar za razvoj lokalne demokratije Centrir, u partnerstvu sa Udruženjem žena „Oplenac“ Topola | **Za vaša nepca s ljubavlju s Oplenca**Cilj projekta je doprinos razvoju poljoprovrede i turističke ponude opštine Topola brendiranjem i promocijom gastronomske baštine oplenačkog kraja, uključivanjem žena iz ruralnih delova opštine Topola, kroz: 1) Brendiranje domaćih poljoprivrednih proizvoda sa Oplenca stvaranjem zajedničkog vizuelnog identiteta i promocijom gastronomske ponude oplenačkih gazdinstava, 2) Obogaćivanje turističke ponude opštine Topola promocijom nove gastronomske rute i kreiranjem novog turističkog proizvoda, 3) Jačanje kapaciteta poljoprivrede za primenu sanitarno-higijenskih standarda u proizvodnji domaćih proizvoda, kao i za plasman lokalnih specijaliteta na tržištu. |
| Topola | UG IUVENES Topola, u partnerstvu sa Razvojnim Biznis centrom Kragujevac | **Savremene tehnologije za savremenog turistu**U okviru ove inicijative biće prikupljeni i obrađeni podaci o turističkim atrakcijama u opštini Topola kako bi bili postavljeni na sajtu TO ’Oplenac’ i na digitalnom panou u centru opštine. |
| Topola | Razvojni biznis centar Kragujevac, u partnerstvu sa Udruženjem IUVENES | **Startuj svoju agrobiznis karijeru**Ovaj projekat deluje u oblasti obrazovanja i mladih. Cilj inicijative je unapređenje zapošljivosti i perspektive mladih na tržištu rada u Topoli, u oblasti poljoprivrede i vinogradarstva. Najmanje 40 mladih (20 muškaraca i 20 žena) će proći kroz obuke i stručno usavršavanje. |
| Topola | Centar za razvoj i afirmaciju žena u zelenom biznisu, u partnerstvu sa Udruženjem „Volim život“ Topola | **Zelena Topola - moj grad**Cilj inicijative je da u oblasti javnog zdravlja i zaštite životne sredine podigne svest građana i građanki Topole, naročito vlasnika/ca poljoprivrednih gazdinstava i preduzeća, o cirkularnoj ekonomiji i značaju očuvanja životne sredine. Planirane su radionice "Cirkularna ekonomija – Bez otpada". |